da en da nl ca da da de es da da da da da da da da da da da da da da da en da da da da da de da da da da da en da en nb en sv da en da da da de da da da da da da da da da da da da da nl da en da da es nl da
Moesgaard møder Tolkien | Moesgaard Museum
28.4.2022 16:36:15 CEST | Moesgaard Museum
Ny podcastserie fra Moesgaard Museum kigger nærmere på den inspiration, som Tolkien hentede i fortiden, da han skrev eventyrfortællingerne om Ringenes Herre og Hobbitten
Moesgaard udgiver podcast om Tolkiens inspiration af fortiden. Pressefoto Moesgaard Museum
På en bakke ved Moesgaard Museum står der en scene. Med en stor publikumstribune foran, der har pladser nok til flere tusind gæster. Det er Det Kongelige Teater, der endnu engang gør klar til at opføre friluftsteater ved museet og denne gang er det J.R.R. Tolkiens velkendte eventyr om Hobbitten, som kan opleves ved Moesgaard.
”I et hul i jorden boede der en hobbit…” skrev Tolkien åndsfraværende på et stykke papir, da han en dag var ved at rette eksamensopgaver på universitetet i Oxford. Hvad i alverden var en hobbit? Det ville Tolkien gerne finde ud af, og hans undren og notatet på papiret blev til bogen ’Hobbitten’ fra 1937. Som nu bliver til friluftsteater i maj og juni ved Moesgaard.
I anledning af Hobbittens besøg er en flok af museets forskere gået på jagt i Tolkiens eventyr og museets udstillinger for at finde ting og temaer fra fortiden, som Tolkien har ladet sig inspirere af. Det er der kommet en podcastserie ud af med fem afsnit og også et spor gennem museets udstillinger, hvor besøgende kan hente ny viden om blandt andet ringe, runer, skibe og krig.
For Tolkiens fantastiske fortællinger om ringe og hobbitter er faktisk ikke så langt fra den virkelighed som videnskabeligt funderede forskere arbejder med.
”Kunst og kultur har altid hentet næring i fortidens muld, og det samme gælder Tolkiens historier. Der er ingen tvivl om, at Tolkien kendte til væsentlige arkæologiske fund og lod sig inspirere af f.eks. udgravninger som skibsgraven ved Sutton Hoo. Mange af de genstande og temaer, som kan findes hos Tolkien, kan man også genfinde her i udstillingerne på Moesgaard. Det synes vi er så god en fortælling, at den fortjener en ny måde at blive formidlet på, og det håber vi, at mange andre også vil synes, når de lytter til podcasten,” siger direktør for Moesgaard Museum, Mads Kähler Holst.
Tolkiens primære inspiration var sproglig. Han var professor i oldengelsk sprog og litteratur og understregede ofte, at han skabte sin litterære verden for at have et sted til sine mange fantasisprog. Tolkiens inspiration fra fortiden var ofte brolagt med ord og linjer fra gamle skrifter. Det gjaldt især de middelalderlige kilder, som han var vant til at omgås som sprogforsker bl.a. oldengelske digte og islandske sagaer.
Som videnskabsmand havde Tolkien stor interesse og indsigt i samtidens arkæologiske landvindinger. Den amerikanske forsker, Deborah Sabo, gik for år tilbage de biografiske facts efter i sømmene og kunne bl.a. konstatere:
At Tolkien tog sin familie med på udflugter til arkæologiske mindesmærker i England.
At hans gode ven og kollega EV Gordon i 1937 oversatte et værk om skandinavisk arkæologi og det var i samme periode, som ’Hobbitten’ blev til.
At Tolkien en årrække abonnerede på det anerkendte arkæologiske tidsskrift, ’Antiquity’.
Og at den store angelsaksiske skibsgrav i Sutton Hoo, også kendt fra spillefilmen ’Te Dig’, blev udgravet i 1938-1939 omtrent samtidig med, at Tolkien påbegyndte ’Ringenes Herre’.
Podcastserien fra Moesgaard om Tolkiens inspiration fra fortiden kan findes på Moesgaards hjemmeside og på Spotify eller Apple podcast.
Læs mere om podcastserien og andet ekstra materiale om Tolkien og fortiden på Moesgaards hjemmeside:
Mere om Det Kongelige Teater og Hobbitten - https://kglteater.dk/det-sker/sason-20212022/skuespil/hobbitten
Det Kongelige TeaterHobbittenJ.R.R. TolkienMoesgaardMoesgaard MuseumPodcastRingenes HerreTolkien
Yderlige information om Tolkien og hans inspiration fra fortiden kan fås hos:
ph.d. i forhistorisk arkæologi og seniorforsker på Moesgaard Museum
Mobil: 26 39 87 69
Moesgaard udgiver podcast om Tolkiens inspiration af fortiden. Pressefoto Moesgaard Museum
Moesgaard møder Tolkien i ny podcastserie. Grafik: Moesgaard Museum
Information om Moesgaard Museum
Moesgaard Museum er et kulturhistorisk museum, der viser arkæologiske og etnografiske udstillinger i international klasse. Museet forsker i og formidler menneskelivets mangfoldighed i et tæt samarbejde med Aarhus Universitet. Moesgaard Museum omfatter afdelingen i Højbjerg ved Aarhus, Vikingemuseet i Aarhus, Odder og Samsø museer.
Følg pressemeddelelser fra Moesgaard Museum
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Moesgaard Museum
Skal det være en nydelse at gå på museum?4.10.2022 15:37:46 CEST | Pressemeddelelse
Museumseksperter fra hele verden mødes i denne uge på Moesgaard Museum for at inspirere hinanden til at skabe nye former for museumsoplevelser
Oplev stenalderen i efterårsferien på Moesgaard3.10.2022 15:11:47 CEST | Pressemeddelelse
Fra 18. til 21. oktober arrangerer Moesgaard sjove og lærerige aktiviteter for hele familien, der med udgangspunkt i stenaldermenneskets liv og leveform viser, hvordan det var at leve i stenalderen.
Ny udstilling på Moesgaard sætter fokus på hjem i bevægelse30.9.2022 14:19:18 CEST | Pressemeddelelse
14. oktober 2022 åbner udstillingen ’HJEM - Blandt nomader, flygtninge, søfarere og migranter’ på Moesgaard Museum. Udstillingen stiller skarpt på betydningen af hjem og hjemlighed hos forskellige mennnesker, som har det til fælles, at deres hjem er under opbrud, spredt over flere lande, i bevægelse eller løsrevet fra ét fysisk sted.
Ud af kaos8.9.2022 15:18:13 CEST | Pressemeddelelse
Ny særudstilling på Moesgaard sætter spotlight på en mørk periode i Europas historie med krig, magtkampe og flygtningestrømme, men også med drømme, håb og guld i store mængder
Moesgaard Museum har fået miljømærket Green Attraction30.8.2022 06:00:00 CEST | Pressemeddelelse
Museet er et af de første museer, der får det nye miljømærke
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022